കോവിഡ് കണക്ക്: ആരോഗ്യമന്ത്രി രാജിവയ്ക്കണമെന്ന് ബെന്നി ബഹനാന് കൊച്ചി: ഏഴായിരത്തോളം കോവിഡ് മരണങ്ങള് പട്ടികയില് ഉള്പ്പെടുത്താന് വിട്ടുപോയെന്നു സമ്മതിച്ച ആരോഗ്യമന്ത്രിക്ക് തുടരാന് അവകാശമില്ലെന്നു ബെന്നി ബഹനാന് എം.പി. കോവിഡ് മരണങ്ങള് പൂഴ്ത്തിവച്ച മന്ത്രി രാജിവയ്ക്കണം. കേരളത്തില് കോവിഡ് കുറഞ്ഞെന്നു അവകാശവാദം തെറ്റാണ്. പരിശോധനകളുടെ എണ്ണം കുറഞ്ഞതിനാലാണ് കോവിഡ് രോഗികളുടെ എണ്ണവും കുറഞ്ഞത്. ഓഗസ്റ്റില് 32801 കേസുകളാണ് ദിവസവും ശരാശരി ഉണ്ടായിരുന്നത്. അത് സെപ്റ്റംബറില് 20117 ആയി കുറഞ്ഞു. ഒക്ടോബര് 1 മുതല് 8 വരെയുള്ള ദിവസങ്ങളില് ശരാശരി 11722 ആണ്. പൂഴ്തിവച്ച കോവിഡ് മരണങ്ങള് പൂര്ണമായും പുറത്തു കൊണ്ടുവരാന് കോടതിയെ സമീപിക്കുമെന്നും അദ്ദേഹം പറഞ്ഞു.